พระราชกฤษฎีกากำหนดธุรกิจธนาคารออมสิน พ.ศ. 2504
ประกาศวันที่ 1961-06-26

content: พระราชกฤษฎีกา กำหนดธุรกิจธนาคารออมสิน พ.ศ. ๒๕๐๔
content: ภูมิพลอดุลยเดช ป.ร. ให้ไว้ ณ วันที่ ๑๖ มิถุนายน พ.ศ. ๒๕๐๔ เป็นปีที่ ๑๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดธุรกิจของธนาคารออมสิน อาศัยอำนาจตามความในมาตรา ๗ แห่งพระราชบัญญัติธนาคารออมสิน พ.ศ. ๒๔๘๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกากำหนดธุรกิจธนาคารออมสิน พ.ศ. ๒๕๐๔”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้การรับฝากเงินออมสินเพื่อสงเคราะห์ชีวิตและการศึกษาเป็นธุรกิจของธนาคารออมสิน
sectionNo: 4
content: มาตรา ๔ ธุรกิจของธนาคารออมสินตามความในมาตราก่อน ให้เป็นไปตามหลักเกณฑ์และเงื่อนไขที่กำหนดในกฎกระทรวง
sectionNo: 5
content: มาตรา ๕ ให้รัฐมนตรีว่าการกระทรวงการคลังรักษาการตามพระราชกฤษฎีกานี้
content: ผู้รับสนองพระบรมราชโองการ พลเอก ถ. กิตติขจร รองนายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ ตามที่ธนาคารออมสินได้เปิดการรับฝากเงินประเภทสงเคราะห์ชีวิตและครอบครัวอยู่ในเวลานี้ มีวิธีการรับฝากเงินเพียงแบบเดียว ซึ่งยังไม่เพียงพอและเหมาะสมกับความต้องการของประชาชนในปัจจุบัน สมควรเปิดการรับฝากเงินเพิ่มขึ้นอีกประเภทหนึ่งเรียกว่า
content: การรับฝากเงิน “ประเภทสงเคราะห์ชีวิตและการศึกษา” การรับฝากเงินประเภทนี้เป็นการให้ผู้ฝากออมทรัพย์รายย่อยสะสมไว้เป็นเงินก้อนเพื่อเป็นทุนการศึกษาเล่าเรียนแก่ผู้เยาว์ในอนาคต เพื่อช่วยให้ผู้เยาว์ได้รับการศึกษาเล่าเรียนเป็นพลเมืองดี อันจะเป็นประโยชน์แก่ประเทศชาติส่วนรวม
content: และเป็นการส่งเสริมเศรษฐกิจของประเทศตามนโยบายของรัฐบาลด้วย